



**Kjære foreldre / foresatte.**

På skolen skal elevene lære mange ting de har bruk for resten av livet.

I læreplanen står det blant annet at vi skal gi elevene «kompetanse som fremmer god psykisk og fysisk helse» og videre at arbeidet med livsmestring og folkehelse i skolen skal «bidra til at elevene lærer å håndtere medgang og motgang, og personlige og praktiske utfordringer på en best mulig måte».

Vi vil alle oppleve noe som er vanskelig i løpet av livet og på skolen skal elever få verktøy som kan hjelpe å håndtere også det.

I 2024 går TV-aksjonen til Barnekreftforeningen og i uke XX kommer vi i klasse / skole til å arbeide med temaet for aksjonen i klassen / på skolen.

Vi kommer til å bruke et undervisningsopplegg som er utformet av Barnekreftforeningen og Salaby i samarbeid med fagpersoner. Undervisningsopplegget tar utgangspunkt i hva en hverdag er og hvordan hverdagene forandrer seg når noen blir syke. Opplegget tematiserer sykdom generelt, men med særlig fokus på kreft. I opplegget finnes filmer hvor barn som tidligere har vært kreftsyke forteller om sine erfaringer, og en lege som svarer på spørsmål om kreftsykdom og behandling. Elevene lærer også om barns rettigheter – som gjelder enten vi er syke eller friske.

Undervisningsopplegget inviterer elevene til å reflektere over hvordan vi kan være medmennesker for andre som opplever noe vanskelig, og hvordan vi kan støtte hverandre til å ha best mulig hverdager – uansett. Opplegget gir også anledning til å snakke om følelser på ulike måter og gjennom innblikk andres liv, kan vi lære mer, både om oss selv og andre.

Mange lurer på om det kan skremme elevene å arbeide med dette temaet. Men det vi vet er at barn ser, hører og oppfatter mye enten vi vil eller ikke. Basert på det dette, lager barn gjerne egne forklaringer og konklusjoner inne hodet sitt som ikke stemmer med virkeligheten. Derfor trenger de sannferdig informasjon som er forklart i en trygg ramme og kontekst. Opplegget vil gi elevene viktige verktøy for å snakke om det som er vanskelig og utforske tematikken innenfor faglige og trygge rammer.

Samtidig er temaet vondt og for noen elever kan dette være litt ekstra vanskelig å jobbe med. Det kan gjelde enten vi har personlige erfaringer med alvorlig sykdom eller ikke. Snakk gjerne med barna deres i forkant av undervisningen, og ta kontakt med skolen om dere har bekymringer eller det er noe dere mener vi bør vite om. Dersom det er behov for særskilt tilrettelegging, vil dette bli fulgt opp. Dere har også anledning til å se gjennom opplegget i forkant: www.skolestudio.no/tv-aksjonen-2024

Lærer kommer til å informere og forberede elevene i forkant av gjennomføringen, samt sørge for å være tilgjengelig for spørsmål i etterkant. I tillegg vil vi også til å ha en oppfølgningsøkt i uke xxx.

Ta kontakt med lærers kontaktinfo om du har spørsmål

**Vennlig hilsen**

